AQShning PepsiCo kompaniyasi Xitoyning sneklar sotuvchi onlayn-riteylerini sotib olishga kelishib oldi. Riteylerni xarid qilish qiymati 705 mln dollarni tashkil qiladi. Foto: Shutterstock Bu haqda PepsiCo matbuot xizmati ma’lum qildi. AQSh kompaniyasi Haoxiangni Health Food Co. kompaniyasidan Haomusi Food Co., Ltd. (Be &amp; Cheery) riteylerini sotib oladi. Ushbu kelishuv Haoxiangni kompaniyasi aksiyadorlari va mutasaddi idoralar tomonidan ma’qullanishi kerak.    PepsiCo‘da ta’kidlanishicha, kompaniya Xitoy bozorida qariyb 40 yildan beri ishlab keladi va ushbu bitim evaziga oziq-ovqat va ichimliklar ishlab chiqarish sohasida yetakchi o‘rinlarni egallashni mo‘ljallamoqda. Be &amp; Cheery kompaniyasi yong‘oqlar, quritilgan mevalar, go‘shtli sneklar, non va qandolat mahsulotlari sotish bilan shug‘ullanadi. PepsiCo ayni vaqtda Pepsi, 7up, Mirinda, Lay’s, Cheetos, Doritos va yana bir qator boshqa brendlarga egalik qiladi.